|  |  |
| --- | --- |
| **РЕСПУБЛИКА ТАТАРСТАН**  **С О В Е Т**  **Нижнекамского муниципального района**  423570, г.Нижнекамск, пр.Строителей,12  факс (8555) 41-70-00, тел.42-41-41 | **ТАТАРСТАН РЕСПУБЛИКАСЫ**  **Түбән Кама муниципаль районы**  **С О В Е Т Ы**  423570, Түбән Кама шәһәре, Төзүчеләр пр., 12  факс (8555) 41-70-00, тел.42-41-41 |
|  |  |
| **Р Е Ш Е Н И Е** | **К А Р А Р** |
| **№ 7** | **2020 елның 23 сентябре** |

Түбән Кама муниципаль районы

Башкарма комитеты Җитәкчесе вазыйфасын биләүгә конкурс үткәрү турында

«Россия Федерациясендә җирле үзидарә оештыруның гомуми принциплары турында» 2003 елның 6 октябрендәге 131-ФЗ номерлы Федераль законның 37 статьясына, «Татарстан Республикасында җирле үзидарә турында» 2004 елның 28 июлендәге 45-ТРЗ номерлы Татарстан Республикасы Законының 26 статьясына һәм Түбән Кама муниципаль районы Советының «Түбән Кама муниципаль районы Башкарма комитеты җитәкчесе вазыйфасын биләүгә конкурс үткәрү тәртибен раслау турында» 2015 елның 27 апрелендәге 24 номерлы карарына таянып, Түбән Кама муниципаль районы Советы.

КАРАР БИРӘ:

1. Түбән Кама муниципаль районы Башкарма комитеты Җитәкчесе вазыйфасын биләүгә конкурс игълан итәргә.

2. Түбән Кама муниципаль районы Башкарма комитеты Җитәкчесе вазыйфасын биләүгә кандидатка карата куелган таләпләрне расларга (кушымта).

3. Татарстан Республикасы Президентының «Татарстан Республикасы муниципаль районнары һәм шәһәр округлары башкарма комитетлары җитәкчеләре вазыйфаларын биләүгә кандидатураларны карау өчен конкурс комиссияләре әгъзаларын билгеләү турында» 2014 елның 22 декабрендәге ПУ-1164 номерлы Указын исәпкә алып (Татарстан Республикасы Президентының 2019 елның 19 июлендәге ПУ-419 номерлы Указы редакциясендә), Түбән Кама муниципаль районы Башкарма комитеты җитәкчесе вазыйфасын биләүгә кандидатураларны карау өчен, түбәндәге составта алты кешедән торган конкурс комиссиясен расларга:

|  |  |
| --- | --- |
| Метшин  Айдар Рәис улы | - Түбән Кама муниципаль районы Советы депутаты, комиссия рәисе |
| Гәрәев  Тимур Рамил улы | - Түбән Кама муниципаль районы Советы депутаты, комиссия рәисе урынбасары |
| Комиссия әгъзалары: |  |
| Галиев  Марат Һади улы | -Татарстан Республикасы Дәүләт Советының икътисад, инвестицияләр һәм эшкуарлык комитеты рәисе (килешү буенча) |
| Голицына  Юлия Николаевна | - Түбән Кама муниципаль районы Советы эшчәнлеген оештыру бүлеге башлыгы |
| Кәримов  Альберт Әнвәр улы | - Татарстан Республикасы Премьер-министры урынбасары – Татарстан Республикасы сәнәгать һәм сәүдә министры |
| Латыйпов  Айрат Камил улы | - Татарстан Республикасы Президентының Территорияләр белән эшләү идарәсе баш киңәшчесе |

4. Конкурска документларны кабул итүне 2020 елның 26 сентябреннән 15 октябренә кадәр, Төзүчеләр пр., 12 нче йорт, 204 каб. адресы буенча Советлар Йорты бинасында, ял һәм бәйрәм көннәреннән тыш, көн саен 8 дән 17 сәгатькә кадәр үткәрергә (тел.: 41-70-00).

5. Конкурс комиссиясенә 2020 елның 16 октябрендә Түбән Кама муниципаль районы Башкарма комитеты җитәкчесе вазыйфасына кандидатларны конкурс нигезендә сайлап алуны үткәрергә һәм, 2020 елның 19 октябреннән дә соңга калмыйча, конкурс нәтиҗәләрен һәм кандидатлар турында мәгълүматны Түбән Кама муниципаль районы Советына тапшырырга.

6. Түбән Кама муниципаль районы Советы эшчәнлеген оештыру бүлегенә:

6.1. 2020 елның 25 сентябрендә массакүләм мәгълүмат чараларында бастырып чыгарырга:

- әлеге карар;

- Түбән Кама муниципаль районы Советының 2015 елның 27 апрелендәге 24 номерлы карары белән расланган гариза формасын (Түбән Кама муниципаль районы Башкарма комитеты Җитәкчесе вазыйфасын биләүгә конкурс үткәрү тәртибенә 1 нче кушымта);

- Түбән Кама муниципаль районы Советының 2015 елның 27 апрелендәге 24 номерлы карары белән расланган анкета формасын (Түбән Кама муниципаль районы Башкарма комитеты Җитәкчесе вазыйфасын биләүгә конкурс үткәрү тәртибенә 2 нче кушымта);

- Түбән Кама муниципаль районы Башкарма комитеты Җитәкчесе белән контракт проекты (Түбән Кама муниципаль районы Советының 2015 елның 27 апрелендәге 24 номерлы карарына 2 нче кушымта).

6.2. конкурста катнашу өчен претендентлар тарафыннан тапшырылган документларны кабул итүне, саклауны, конкурс комиссиясенә тапшыруны тәэмин итәргә.

7. Әлеге карарның үтәлешен контрольдә тотуны Түбән Кама муниципаль районы Башлыгы урынбасары Т. Р. Гәрәевка йөкләргә.

Түбән Кама муниципаль

районы Башлыгы А.Р.Метшин

Түбән Кама муниципаль районы

Советының

2020 елның 23 сентябрендәге

7 номерлы карарына

кушымта

Түбән Кама муниципаль районы Башкарма комитеты Җитәкчесе вазыйфасын биләүгә кандидатка карата куелган таләпләр

1. Башкарма комитет Җитәкчесе вазыйфасына кандидатның түбәндәгеләр булуы:

а) Россия Федерациясе гражданлыгы;

б) эшчәнлек юнәлешенә туры килә торган югары һөнәри белем;

в) кимендә ике ел муниципаль хезмәт стажы яки белгечлек, юнәлеш буенча кимендә дүрт ел эш стажы;

г) оешма җитәкчесе, җитәкче урынбасары, дәүләт органы, муниципаль орган, шулай ук аларның структур бүлекчәләре җитәкчеләре вазыйфаларында биш елдан да ким булмаган идарә итү эшчәнлеге тәҗрибәсе.

2. Кандидатның муниципаль хезмәткә керү һәм аны узу өчен муниципаль хезмәт турындагы законнарда билгеләнгән чикләүләре булмау.

3. Конкурста катнашырга теләүче затлар конкурс комиссиясенә Түбән Кама муниципаль районы Башкарма комитеты Җитәкчесе вазыйфасын биләүгә конкурс үткәрү Тәртибенә 1 нче кушымтада күрсәтелгән форма буенча гариза тапшыра (алга таба - Тәртип), аңа түбәндәге документлар беркетелергә тиеш:

1) Россия Федерациясе Хөкүмәтенең 2005 елның 26 маендагы 667-р номерлы күрсәтмәсе белән билгеләнгән форма буенча үз кулы белән тутырылган һәм имзаланган анкета һәм 3x4 см зурлыктагы фотография;

2) паспортның яки аны алмаштыручы документның төп нөсхәсе һәм күчермәсе (тиешле документ документларны тапшырганда һәм конкурска килгәч шәхсән күрсәтелә);

3) югары белем, эш стажы һәм квалификация булуны раслаучы документлар:

- гражданның эш (хезмәт) эшчәнлеген раслаучы хезмәт кенәгәсенең яисә башка документларның төп нөсхәсе һәм күчермәсе;

- һөнәри белем, шулай ук, гражданин теләге буенча, өстәмә һөнәри белем, гыйльми дәрәҗә, гыйльми исем бирү турындагы документларның төп нөсхәсе һәм күчермәсе. Конкурсант өстәмә рәвештә аның һөнәри әзерлеген характерлаучы башка документларны да тапшыра ала;

4) Россия Федерациясе Президентының 2014 елның 23 июнендәге 460 номерлы Указы белән расланган форма буенча алынган керемнәр, мөлкәт һәм мөлкәти характердагы йөкләмәләре турында белешмә, шулай ук хатынының (иренең) һәм балигъ булмаган балаларының керемнәре, мөлкәте һәм мөлкәти характердагы йөкләмәләре турында белешмәләр.

Барлык чыганаклардан алынган керемнәр (элеккеге эш урыны яки сайланулы вазыйфа урыны буенча керемнәр, пенсияләр, пособиеләр, башка түләүләр) турында белешмәләр конкурска документлар тапшыру елыннан алдагы календарь ел өчен бирелә. Мөлкәт һәм мөлкәти характердагы йөкләмәләр турында белешмәләр конкурска документлар тапшыру аеннан алдагы айның беренче числосына бирелә (хисап датасына);

5) муниципаль хезмәткә керүгә комачаулаучы авыру булмавы турында медицина учреждениесе бәяләмәсе;

6) индивидуаль (шәхсиләштерелгән) исәпкә алу системасында теркәлүне раслаучы документ;

7) физик затны Россия Федерациясе территориясендә яшәү урыны буенча салым органында исәпкә кую турында таныклык;

8) хәрби исәпкә алу документлары - хәрби бурычлылар һәм хәрби хезмәткә чакырылырга тиешле затлар өчен.

9) «Россия Федерациясендә муниципаль хезмәт турында» 2007 елның 2 мартындагы 25-ФЗ номерлы Федераль законның 15.1 статьясында каралган белешмәләр.

4. Конкурста катнашу (конкурс үткәрү урынына бару һәм кире кайту, торак урынын наемга алу, яшәү, элемтә чаралары хезмәтеннән файдалану һ.б.) белән бәйле чыгымнар кандидатлар тарафыннан үз акчалары исәбеннән гамәлгә ашырыла.

Түбән Кама муниципаль районы

Башлыгы урынбасары Т.Р.Гәрәев